જગવિખ્યાત સ્પેનિશ ચિત્રકાર પાબ્લો પિકાસો એક દિવસ ફ્રાંસના એક નાનકડા કાફેમાં પોતાની ત્રીજી કોફીની રાહ જોતો બેઠો હતો. સળગતી સિગારેટ એશટ્રેમાં પડેલી હતી, અને તે પોતે પેપર નેપકીન ઉપર આમથી તેમ રેખાઓ ખેંચી રહ્યો હતો. પિકાસોની જાણ બહાર, નજીકના ટેબલ ઉપર, એક સ્ત્રી કે જે તેની પ્રોત્સાહક હતી એ બેસીને તે જોઈ રહી હતી. થોડી મિનીટો પછી પિકાસોએ પોતાની પેન્સિલ નીચે મૂકી, નેપકીન ઉંચો કરીને તેને ધારી-ધારીને જોવા લાગ્યો, જાણે કે તે તેનાંથી ખુશ ન હોય તેમ, કાં તો પછી તેમાં હજી વધારે કામ કરવા જેવું લાગતું હતું. પછી તે એ કાગળનો ડુંચો વાળવા જ જઈ રહ્યો હતો કે પેલી સ્ત્રી બોલી ઉઠી.